TV-gids Donderdag 19 Februarie 2015
JY LEES NOU TV-gids Donderdag 19 Februarie 2015
17:30 Fiësta (kykNET): Die Bonnievale Bonanza is 'n ou gunsteling onder feesgangers met 'n verskeidenheid van belangstellings. Hier kan sportliefhebbers hul gate uit kom geniet met verskeie pad- en bergfietsroetes en 'n pretdraf.
18:30 Villa Rosa (kykNET): Anthony is klei in Maryke se hande, terwyl Isabel gefrustreerd is dat Fritz skielik twyfel of hy haar Villa-aandele moet koop. Gunther probeer steeds geld in die hande kry om Isabel 'n aanbod te maak en Nico sorg dat hy in Sonja se goeie boekies bly. Stef kry uiteindelik bewyse dat Nico 'n bedrieër is en jaag hom weg by die Villa, maar dan vang Nico vir Fritz onverhoeds met 'n skokkende onthulling.
18:30 7de Laan (SABC2): Dr Lynette kom tot Marko se redding. Ty en Gita vind 'n ontsnaproete vir die geyselaars in Oppiekoffie. Felicity is 'n bol senuwees – Herman en Nadia is nog in Oppiekoffie.
19:30 Binnelanders (kykNET): Zadie en Nick praat met mekaar oor hul pa's en Cheri-Lee het groot planne vir die aand. Jana en Susanna besef nie die omvang van hul besluite nie, en Merle wil meer weet oor Nick se liefdeslewe. Daleen voel jammer vir Karli en haar pasiënt en die waarheid wil maar net nie sy pad vind nie…
20:00 Bravo! (kykNET): 'n Hele gesin in die kalklig: ons loer in by Susanne, Yvonne en Pietie Beyers. Wie's die mooiste man in die land? Ons vind uit by die Mnr. SA galageleentheid. En dan kuier ons by die gewilde akteur Erik Holm.
20:00 Criminal Minds (M-Net Edge, DStv-kanaal 102): Bekroonde reeks wat die FBI volg om te sien hoe hulle kriminele vastrek.
20:30 Sandra op 'n Drafstap (kykNET): Sandra luister in verwondering as Marida Swanepoel vertel hoe kykNET sy eerste asem gegee het.